**Աննո Ռոբինսոն** (ծննդյան անունը՝ Ուիլկի, կեղծանունը՝ Աննի, հունիսի 8, 1874(1874-06-08), Մոնթրոզ, Montrose, Անգուս, Շոտլանդիա, Մեծ Բրիտանիայի և Իռլանդիայի միացյալ թագավորություն - սեպտեմբերի 29, 1925(1925-09-29), Փերթ, Պերթ, Փերթ և Կինրոս, Շոտլանդիա, Միացյալ Թագավորություն), շոտլանդացի սուֆրաժիստուհի, պացիֆիստ։ Դատապարտվել է վեց ամսով՝ Համայնքների պալատ ներխուժման փորձի համար։ Նպաստել է Խաղաղության և ազատության կանանց միջազգային լիգայի ստեղծմանը։

Կենսագրություն
--------------

Աննո Էրսկին Ուիլկին ծնվել է 1874 թվականի հունիսի 8-ին, Շոտլանդիայի Մոնթրոզ քաղաքում, կտորեղեն վաճառող Ջոն Ուիլկիի և ուսուցչուհի Կատրին Ջեյն Էրսկինի ընտանիքում։ Աննոյի քույրը՝ Հելեն Ուիլկին, հետագայում դարձել է Խաղաղության կանանց լիգայի Դանդիի մասնաճյուղի քարտուղարը։ Հելենը եղել է «տաղանդավոր հռետոր», ով 1907 թվականին Էդինբուրգում կանանց նախապատրաստել է Կանանց սոցիալական և քաղաքական միության արշավին և 1909 թվականին եղել է Ուինսթոն Չերչիլին հանդիպած խմբի կազմում։

Մինչև 16 տարեկան Ուիլկին սովորել է Մոնթրոզի պետական միջնակարգ դպրոցում, այնուհետև սովորել է ուսուցիչների վերապատրաստման քոլեջում։ Հետագայում Սենթ Էնդրյու համալսարանում անցել է անգլերենի, ֆրանսերենի, աստղագիտության, համեմատական կրոնի և պատմության դասընթացներ և 1901 թվականին արժանացել ուսյալ լեդի 
(Lady Literate in Arts) կոչմանը։

Կանանց ընտրական իրավունքի արշավ
-------------------------------

Դանդիում ուսուցիչ աշխատելու տարիներին նրա վրա ազդեցություն է ունեցել Դանդիի լեյբորիստական կուսակցության անդամ, սուֆրաժիստ Ագնես Հազբենդը։

1906 թվականին Աննո Էրսկին Ուիլկին դարձել է Կանանց սոցիալական և քաղաքական միության Դանդիի մասնաճյուղի առաջին քարտուղարը։ 1907 թվականին տեղափոխվել է Մանչեստր և դարձել Կանանց սոցիալական և քաղաքական միության կազմակերպիչներից, ինչպես նաև միացել է Անկախ լեյբորիստական կուսակցության տեղական մասնաճյուղին, որին անդամակցել էր դեռևս մեկ տարի առաջ։ 1908 թվականին Աննոն Կանանց սոցիալական և քաղաքական միության մեկ այլ անդամի հետ միասին կահույքի բեռնասայլի մեջ թաքնվելով փորձել է ներխուժել Համայնքների պալատ, ինչի համար դատապարտվել է 6-ամսյա ազատազրկման։ 1910 թվականին դարձել է Կանանց աշխատանքային լիգայի կազմակերպիչ և առաջարկել համաժողովի բանաձև՝ դատապարտելով Աշխատանքային կուսակցության ղեկավարությանը Կանանց աշխատանքային լիգային և կանանց ընտրական իրավունքին չաջակցելու համար։ Հետագայում Աննոն դարձել է Կանանց ընտրական միությունների ազգային միության կազմակերպիչ, սակայն Առաջին համաշխարհային պատերազմի ժամանակ հրաժարվել է պաշտոնից և օգնել հիմնադրելու Խաղաղության և ազատության կանանց միջազգային լիգան, ամբողջ երկրում կազմակերպել է «Կանանց խաղաղության խաչակրաց արշավանքներ» և աշխատել է զինամթերքի գործարանում աշխատող կանանց համար հավասար վարձատրություն հնարավորության ուղղությամբ։ Պատերազմից հետո՝ մինչև 1922 թվականը, նա աշխատել է Կանանց միջազգային լիգայում, ճամփորդել ԱՄՆ-ում, Մեծ Բրիտանիա և Հոլանդիայում։

Մահ
---

Աննո Ռոբինսոնը մահացել է Փերթում՝ վիրահատության ժամանակ։ Նրա մահախոսականը գրել է Էլեն Ուիլկինսոնը։ Ուիլկինսոնն Աննոյին անվանել է «մեծ կին և մեծ անհատականություն», որն ուներ «ծիծաղելի և սուր լեզվի նուրբ զգացողություն»։

Հետմահու ճանաչում
-----------------

Աննո Ռոբինսոնի անունն ու նկարը (կանանց ընտրական իրավունքների համար պայքարող մյուս 58 կանանց հետ միասին) զետեղված է Լոնդոնի խորհրդարանի հրապարակում 2018 թվականին բացված Միլլիսենթ Ֆոսեթի հուշարձանի պատվանդանի վրա։

Ծանոթագրություններ
------------------

1. 1 2 3 4 5 6 7 8  Oxford Dictionary of National Biography / C. Matthew — Oxford: OUP, 2004.
2. 1 2 3 4
3. 1 2 3 4 5
4. ↑  Oral evidence on the suffragette and suffragist movements: the Brian Harrison interviews
5. ↑  Robinson [née Wilkie], Annot Erskine [Annie]. «Robinson [née Wilkie], Annot Erskine [Annie] (1874–1925), suffragist and pacifist | Oxford Dictionary of National Biography». Oxforddnb.com. Վերցված է 2018 թ․ փետրվարի 26-ին.
6. 1 2 3 4 5 6 7 8 9 10 11  «Wilkie, Annot (Robinson) – Socialist, Suffragette Wilkie, Helen – Socialist, Suffragette | Dundee Women's Trail». Dundeewomenstrail.org.uk. 2013 թ․ հունվարի 18. Վերցված է 2018 թ․ փետրվարի 26-ին.
7. 1 2 3  Ewan, Elizabeth L.; Innes, Sue; Reynolds, Sian; Pipes, Rose (2007 թ․ հունիսի 27). *Biographical Dictionary of ScottishWomen* (անգլերեն). Edinburgh University Press. ISBN 9780748626601.
8. 1 2  *The biographical dictionary of Scottish women : from the earliest times to 2004*. Ewan, Elizabeth. Innes, Sue. Reynolds, Sian. Edinburgh: Edinburgh University Press. 2006. ISBN 9780748626601. OCLC 367680960.`{{cite book}}`: CS1 սպաս․ այլ (link)
9. 1 2  Crawford, Elizabeth (2001). *The Women's Suffrage Movement: A Reference Guide, 1866-1928* (անգլերեն). Psychology Press. ISBN 9780415239264.
10. ↑  «Suffragette City – Manchester's Central Library hosts exhibition celebrating the life of Annot Robinson | Manchester City Council». Manchester.gov.uk. 2016 թ․ մարտի 17. Վերցված է 2018 թ․ փետրվարի 26-ին.
11. ↑  «Mrs Anott Robinson (née Wilkie) | Manchester and Salford Women's Trades Union Council». *www.mswtuc.co.uk* (անգլերեն). Վերցված է 2018 թ․ ապրիլի 9-ին.
12. ↑  «Historic statue of suffragist leader Millicent Fawcett unveiled in Parliament Square». Gov.uk. 2018 թ․ ապրիլի 24. Վերցված է 2018 թ․ ապրիլի 24-ին.
13. ↑  Topping, Alexandra (2018 թ․ ապրիլի 24). «First statue of a woman in Parliament Square unveiled». *The Guardian*. Վերցված է 2018 թ․ ապրիլի 24-ին.
14. ↑  «Millicent Fawcett statue unveiling: the women and men whose names will be on the plinth». iNews. Վերցված է 2018 թ․ ապրիլի 25-ին.

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Օքսֆորդի կենսագրական |

 |